Vilhelminan rautatieasema

Vilhelminan rautatieasema (, ) on rautatieliikennepaikka Vilhelminan kunnassa Ruotsin rataverkkoon kuuluvalla rataosalla  eli Inlandsbanan-rautatien pohjoisella osalla.

Liikennepaikka avattiin yleiselle liikenteelle 16. helmikuuta 1918, kun rataosuus Volgsjön–Vilhelmina valmistui. Yleisen liikenteen osalta Vilhelmina toimi pääteliikennepaikkana viiden vuoden ajan, kunnes 15. marraskuuta 1923 rataosuus Vilhelminasta pohjoiseen Storumaniin avattiin yleiselle liikenteelle.

Vilhelminan puinen puolitoistakerroksinen asemarakennus on rakennettu vuosina 1917–1918, ja se on modernisoitu odotussalin ja toimiston osalta vuonna 1947.

Lähteet

Luokka:Vilhelminan kunta
Luokka:Västerbottenin rautatieliikennepaikat